Z/K/M/: Črna mati zemla
2024-12-12 20:00 - 22:40 (Europe/Zagreb) | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autor teksta: Kristain Novak / Tomislav Zajec
Redateljica: Dora Ruždjak Podolski

GSK Kerempuh: SVE ZBOG JEDNOG IMENA
2024-12-12 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
PRETPREMIJERA
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.

Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec

Popusti na grupne posjete (10 i više osoba)
Prodaja na tel. 01/4833 645, 01/4833 646

(Re)Forma binarnoga @ Art Zagreb 2024.
2024-12-12 19:00 - 2024-12-15 18:00 | Dom HDLU, Meštrovićev paviljon, Zagreb, 10000, Croatia (Local Name: Hrvatska)
postoji povijest gledanja – drugim riječima, svako doba vidi stvari svojim vlastitim očima

Tristan Weddigen (Heinrich Wölfflin)

Kroz povijest povijesti umjetnosti, nezaobilazna je stanica djelo Heinricha Wölfflina „Temeljni pojmovi povijesti umjetnosti“ napisano 1915. godine kroz koje je tadašnji svijet naučio gledati umjetnost pomoću pet parova formalnih opozicija. Što je to što i dalje privlači čitatelje ovom tekstu sto i deset godina kasnije? Wölfflinovi parovi podsjećaju nas da umjetnost nije samo sustav povijesnih činjenica, sadržaja i narativa, već je jedinstveni kulturni fenomen s vlastitim jezikom.
Linearnost ili slikovitost, ploha naspram dubini, zatvorena ili otvorena forma, mnoštvo nasuprot jedinstvu, jasnost ili nejasnost; ovisno o polovici para koja je zastupljenija u djelu, Wölfflin djelo svrstava u renesansu ili barok. Je li njegova metodologija jednako primjenjiva i za suvremenu umjetnost koju gotovo da i nije moguće čitati bez razumijevanja konteksta? Prema riječima Tristana Weddigena, Wölfflinov koncept može se primijeniti gotovo normativno na sve vizualno. U tom pogledu, temeljni pojmovi povijesti umjetnosti zahtjevaju transfiguraciju s razvitkom novih medija u suvremeni jezik ‒ kako navedene kategorije staviti u odnos prema interdisciplinarnoj i multimedijalnoj umjetnosti ili pak interaktivnim instalacijama? Pri primjeni formalnih opozicija na suvremenu umjetnost nailazimo na zanimljivu pojavu ‒ dolazi do fluidnosti i ispreplitanja granica spomenutih kategorija.
Izložba (Re)Forma binarnoga fokus stavlja na prva dva Wölfflinova para kroz različita suvremena djela i tehnike te poziva na aktivno gledanje ‒ od tematike radova bitniji nam je njihov formalni sadržaj. Linearnost naglasak stavlja na jasne obrise i oštro definirane konture elemenata, dok se slikovitost očituje kroz boju i svjetliju atmosferu s mekšim prijelazima između oblika. Plošnim se opisuje djelo čije je težište na dvodimenzionalnosti, a elementi se organiziraju paralelno s ravninom slike. S druge strane, dubinsko podrazumijeva korištenje perspektive za stvaranje osjećaja prostorne dubine.
U Wölfflinovoj maniri, pozivamo i Vas, draga publiko, na aktivno sudjelovanje i diskusiju; što je u izloženim djelima linearno ili slikovito te plošno ili dubinski?
Izložba je nastala u sklopu praktikuma za povjesničare umjetnosti Dijalog povijesti umjetnosti i suvremene umjetničke produkcije ‒ prilog razvoju kritičke misli 2024. kojeg Društvo povjesničara umjetnosti Hrvatske u suradnji s Art Zagrebom provodi od 2021. godine.
Sudjeluju povjesničarke umjetnosti: Patricija Andrašić, Karla Despot, Rea Galić, Marija Generalić, Bruna Kocijan, Dorotea Korda, Franka Košta, Ana Marina Lozica, Dunja Mikec, Sara Simona Mojsović, Katarina Pintarić, Marija Palikuča, Iva Sočković, Marina Šafarić, Sofija Žagar
Mentorska podrška: DPUH, Krunoslav Kamenov, Ivana Mance Cipek, Martina Petrinović i Art Zagreb
Izlažu: Anabel Zanze, Gordana Špoljar Andrašić, Ivana Geček, Karlo Drobnjak, Katarina Kožul, Borna Ivanuša, Marko Zbodulja, Gabrijela Perak, Petra Matković, Alma Drnovac, Luka Tomić, Bruno Butorac
program i radno vrijeme https://www.artzagreb.com/satnica/

Studio EXIT: TIHA NOĆ
2024-12-12 19:00 - 20:30, 2024-12-07 19:00 - 20:30 | Studio EXIT, Gundulićeva 37/1, Zagreb, 10000
Autorski tim:
Tekst: Steven Berkoff (orig. „Harry’s Christmas”)
Režija i scena: Matko Raguž
Igra: Franjo Dijak (Bruno)
Glasovi: Slavica Knežević (mama), Ana Begić Tahiri (Ana), Bojan Navojec (Maks), Filip Križan (Filip), Vinko Kraljević (Mladen), Živko Anočić (muškarac)

O predstavi:
Predstava „Tiha noć” govori o skrivenoj strani Božića, o onoj strani o kojoj se u javnosti rijetko govori – o lažnim odnosima, prisilnim druženjima, lažnom osjećaju popularnosti, ali i o pretjeranim osjećajima bezvrijednosti koje doživljavaju oni koji nemaju obitelji, koji su obudovljeli ili jednostavno povučeni.
Dok se za Božić vežu toplina, ljubav, druženje, slavlje i veselje, predstava „Tiha noć” progovara o samoći, nepripadanju i otužnom veselju koje osjeća veliki broj ljudi. Fama oko Božića nameće imperative – moraš biti popularan, moraš se družiti, moraš slaviti, moraš biti s nekim. I dok jedan dio ljudi zapravo u svemu tome ne uživa, drugi dio ljudi, uslijed osobnosti ili okolnosti, nema priliku sudjelovati u (lažnom ili iskrenom) duhu Božića.
Bruno je jedan od onih koji Božić nema s kime proslaviti, jedan od onih koje je život nasukao na pustoj obali i koji se sa svojom situacijom hvata ukoštac na svoj način.

Predstavljanje knjige "Priče za dušu: Mamino najveće blago"
2024-12-12 18:00 - 19:30 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Da je pričanje priča lijek za dušu, slažu se mnogi laici i stručnjaci. Projekt Priča za dušu: osnaživanje riječima kroz priču za djecu i roditelje naziva “Mamino najveće blago” ima za cilj osnažiti roditelje djece s teškoćama autizma i osnažiti djecu. Možemo reći da je namjera ovog projekta dotaknuti ljepotom riječi srca onih koji čitaju. Kako je uloga naše udruge upravo poboljšanje kvalitete života naših obitelji, cilj nam je da ovim projektom što veći broj djece i roditelja osjeti dobrobit priče. Priča se prema Perrow (2010) može usporediti i s vodom, jer kako što voda uvijek pronađe put kroz stijenu tako i priča pronađe put u ljudsko srce. Cilj projekta je i poticanje kreativnosti roditelja i djece, njihovo povezivanje, djelovanje na određena ponašanja i njihova promjena na bolje. Također, cilj je i potaknuti roditelje da provedu kvalitetno vrijeme sa svojom djecom i razvijaju kreativnost – čitajući priču.
O pričama i posebnom roditeljstvu će pričati autorica i gošća Katica Radonić, zdravstvena pedagoginja i socijalna pedagoginja, osnivačica udruge Ozana, art terapeutkinja, i Spomenka Kolak, mag.rehab.educ i psihoterapeut grupni analitičar. Promociju će moderirati Sanja Milovac. Nataša Bahun će kratko predstaviti kako će Priče dalje živjeti kroz rad udruge Progovori autizam – širi ljubav.

Urania x Open House Zagreb
2024-12-12 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U suradnji s Open House Zagreb, Urania s ponosom najavljuje predavanje koje istražuje kako suvremena arhitektura oblikuje svakodnevni prostor i stvara kulturno naslijeđe koje će definirati identitet budućih generacija grada Zagreba.
Predavači:

Senka Dombi – Arhitektica i partner u studiju A-SA, poznata po inovativnim pristupima i suvremenim interpolacijama unutar urbanih blokova.
Krešimir Ivaniš – arhitekt i nekadašnji profesor na Arhitektonskom fakultetu Sveučilišta u Zagrebu, s brojnim uspješnim projektima čija arhitektura uspostavlja skladne odnose s urbanim kontekstom.
Saša Begović – Partner u studiju 3LHD, poznat po interdisciplinarnim projektima i inovativnim rješenjima koja povezuju arhitekturu, društvo i pojedinca.
Alan Kostrenčić – Docent na Arhitektonskom fakultetu Sveučilišta u Zagrebu i višestruko nagrađivani arhitekt s iskustvom u urbanističkim i arhitektonskim projektima.

Moderator:

Marin Duić – Asistent na Katedri za urbanizam, prostorno planiranje i pejzažnu arhitekturu, Sveučilište u Zagrebu.

Što možete očekivati?

Inspirativne razgovore o ulozi arhitekture u očuvanju kulturnog identiteta Zagreba.
Primjere iz prakse koji pokazuju kako arhitektonska rješenja mogu biti održiva i odgovorna prema budućim generacijama.
Diskusije o inovativnim pristupima u stvaranju arhitektonske baštine budućnosti.

Zašto sudjelovati?
Ovo je prilika da saznate kako arhitektura danas oblikuje temelje za budućnost i da se uključite u dijalog s vrhunskim stručnjacima o kulturnoj i društvenoj ulozi prostora.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Z/K/M/: Črna mati zemla
2024-12-11 20:00 - 22:40, 2024-12-10 20:00 - 22:40 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autor teksta: Kristian Novak / Tomislav Zajec
Redateljica: Dora Ruždjak Podolski

RE:ZIME
2024-12-10 19:00 - 2024-12-20 20:30 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Profesori umjetničkih stručnih predmeta Škole primijenjene umjetnosti i dizajna izlažu svoje radove u Jedinstvu. U sklopu rođendanske izložbe moći će se kupiti i učenički i profesorski radovi u okviru tradicionalnog BUSH-a, Božićnog sajma ŠPUD-a.

U prevodilačkom ringu
2024-12-10 18:00 - 19:30 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Književno prevođenje u pravilu je samotan proces, a čitateljska javnost uvijek ima uvid u gotov, konačan proizvod dok sve faze prevodilačkog procesa redovito ostaju skrivene i odvijaju se u dijalogu prevoditelja s tekstom. Jednako tako, kad je prijevod objavljen, čitatelji ga prihvate kao jedinu moguću verziju, jedinu opciju da se autorski glas iz izvornika prenese u ciljni tekst.
Ali je li to doista tako? Prevoditi književni tekst znači donositi jednu informiranu odluku za drugom i birati iz niza opcija uzimajući u obzir sve posebnosti pojedinog teksta: značenje, smisao, ugođaj i poruku autora. I dok mnogi smatraju da je neke vrste tekstova lakše prevoditi nego druge, gotovo svi se slažu da prevođenje poezije zahtijeva najveći trud, pažnju i napor. Pri prevođenju poezije nužno je poštovati neraskidiv odnos sadržaja i forme izvornog djela, čime prevoditelj i sam postaje umjetnik.
O tome što se skriva iza kulisa prevedenog teksta reći će nam Patricija Horvat i Nataša Medved, a stihovni dvoboj naših prevoditelja održat će se pod moderatorskom palicom književne prevoditeljice Stjepanke Pranjković.

Hrvatska graditeljska baština – finska tehnologija
2024-12-10 16:30 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Hrvatska graditeljska baština – finska tehnologija
10.12.2024. / Oris Kuća arhitekture / 16:30 sati
Prezentacija “Hrvatska graditeljska baština – finska tehnologija” održat će se 10. prosinca 2024. u 16:30 sati u Oris Kući arhitekture (Kralja Držislava 3, Zagreb), In memoriam arhitektu i konstruktoru Egonu Lokošeku. Projektom se želi prezentirati uspješni tridesetogodišnji rad arhitekta Egona Lokošeka na obnovama, sanacijama i protupotresnim zaštitama nosivih konstrukcija objekata hrvatske graditeljske baštine.
PROGRAM:
1. Uvodno predavanje – prof. dr. Joško Belamarić, Institut za povijest umjetnosti, Split
2. „Metoda konačnih elemenata, europske tehnologije i lagani materijali u sanacijama i obnovama graditeljske baštine“ – prof. dr. Josip Galić, Arhitektonski fakultet, Zagreb
3. „Sorkočevićeva (Biskupska) palača u Dubrovniku“ – dr. sc. Ivan Viđen, Vijeće za znanost i kulturu Dubrovačke biskupije, Dubrovnik
4. „Ljetnikovac Bunić – Kaboga u Rijeci dubrovačkoj“ – prof. dr. Nada Grujić, Filozofski fakultet, Zagreb
5. „Palača Lešić – Dimitri u Korčuli“ – akademik Igor Fisković, HAZU, Zagreb
6. „Palača Grisogono u Splitu“ – dr. sc. Goran Nikšić, Filozofski fakultet, Split
7. „Hvarski arsenal i kazalište“ – dr. sc. Goran Nikšić
8. „Kaštel u Pazinu“ – Branko Orbanić dipl.ing., Kapitel d.o.o., Žminj
9. „Palača Moise u Cresu“ – prof. dr. Alan Braun, Arhitektonski fakultet, Zagreb
10. „Kurija Modić – Bedeković u Turopolju, drvena kurija iz doba Napoleona, slična tradicijskoj finskoj drvenoj arhitekturi“ – Tomislav Petrinec dipl. ing., ravnatelj Uprave za zaštitu kulturne baštine Ministarstva kulture i medija
11. Završno obraćanje

Skupna izložba radova studenata ALU Zagreb pod nazivom “Izborni predmet - strip”
2024-12-09 19:00 - 2024-12-27 21:00 | galerija Šira, Preradovićeva 13, Zagreb, 10000, Croatia (Local Name: Hrvatska)
Zadovoljstvo nam je pozvati Vas na otvorenje skupne izložbe radova studenata ALU Zagreb pod nazivom “Izborni predmet – strip”, te promociju strip – fanzina “Škola hodanja”, u ponedjeljak u 19 h!

Izložba “U stvarnosti i u fikciji” Sanje Merćep u Galeriji Spot
2024-12-09 19:00 - 2024-12-20 20:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na otvorenje izložbe U stvarnosti i u fikciji umjetnice Sanje Merćep, koje će se održati u ponedjeljak, 9. 12., s početkom u 19:00 sati. Prilikom otvorenja izložbe zakazano je vodstvo i razgovor s autoricom, a izložba ostaje otvorena do 20. 12. 2024.
Iz predgovora Ane Fazekaš:
Za svoj predmet Merćep bira planine, simbolički iznurene ljudskim tabančenjem (u stvarnosti i u fikciji), i traži kako ih je, ako ih je, moguće izmaknuti mašineriji uvijek mimo koje u punom sjaju one postoje: izvan pogleda. Fotografija je medij kadra; umjetnički jezik odabira i transfera mjesta na kojem se vidljivi svijet reže i dotiče-ali-ne-miješa s drugim kadrom u kadru, odnosno svijetom u svijetu. Pogledom u fotografiju, u otisak posredovan uvišestručenom lećom, izranjamo iz realnosti koja nas okružuje tako što uranjamo dublje u realnost koju prepoznajemo, u smislu previše-poznajemo: i unutra, i van.
Ciklus svoju složenost pronalazi u jednostavnosti, kritičku oštrinu u humoru, cjelinu u detalju, stvarnost u onome što na nju tek nalikuje. Naslovna sintagma jednim-istim potezom nestabilnu dihotomiju uspostavlja i niječe, opreku uspostavlja i odmah lomi, predlažući supostojanje koje, ako zadržimo pogled, već za trenutak postaje postojanje – uvijek i jedno i drugo, jer pogled je uvijek i jedno i drugo, i ovdje i ondje: u stvarnosti i u fikciji.

Izjava o radu
Na pozornici Egipatske dvorane u Londonu 1852. godine autor i planinar Albert Smith postavio je izvedbu u kojoj je prikazao svoj alpinistički pohod na Mont Blanc. Izvedbu je pogledalo preko 500.000 posjetitelja/ica kojima je to bio jedini dodir s planinskim vrhovima, a Charles Dickens tom je prilikom napisao kako u posljednje vrijeme “nevjerojatno mnogo puno putnika/ca […] odlazi na Mont Blanc, u stvarnosti i u fikciji”.
Danas, nakon više od 170 godina, u slične planinarske pohode u stvarnosti odlazi mnogo veći broj ljudi, uključujući i mene. Svaki slobodan vikend provodim u njima, prelazim kilometre i kilometre kako bih se popela na nove vrhove, posjetila nove masive, istražila nove staze. U ovom radu odlučujem (de)konstruirati vlastitu fascinaciju planinarskim pejzažom te demistificirati načine društvenog konstruiranja njegove reprezentacije. U ovoj seriji stoga gradim vlastiti simbolički svijet planina u kojemu se ruše čvrste granice između stvarnog i imaginarnog, u kojemu se igram planinskim reprezentacijama, vlastitim uspomenama i samim procesom fotografiranja.
SANJA MERĆEP (Zagreb, 1989.) studentica je 2. godine diplomskog studija fotografije na Akademiji dramske umjetnosti u Zagrebu. Prethodno je diplomirala na Ekonomskom fakultetu u Zagrebu, a potom niz godina radila u oglašivačkoj industriji. To iskustvo oblikovalo je i njezin umjetnički interes usmjeravajući ga prema istraživanju tema kao što su komercijalizacija javnog prostora i prikazivanje skrivenih dimenzija suvremenog života. Do sada je održala dvije samostalne izložbe (Galerija Otok – ARL, Galerija f8 – ADU). Autorica je kratkog filma Skoro smo se čule.
Izložba je realizirana u suradnji Katedre za fotografiju na Odsjeku snimanja Akademije dramske umjetnosti Sveučilišta u Zagrebu i Galerije Spot, kao diplomski rad studentice Sanje Merćep. Rad je nastao pod mentorstvom doc. art. Bojana Mrđenovića i doc. dr. sc. Ive Prosoli.

Razotkrivanje: Vlaho Bogišić, "Rječnik zaljubljenika u Konavle"
2024-12-09 19:00 - 20:00
U ponedjeljak 9. prosinca 2024. posjeti tribinu Razotkrivanje, promociju knjige leksikografa i pisca Vlahe Bogišića Rječnik zaljubljenika u Konavle (Fraktura, 2024.) koja će se održati u Knjižari Fraktura (Ulica kneza Mislava 17, Zagreb) u 19 sati.
Razgovor s autorom vodit će Frakturin glavni urednik Seid Serdarević.
O knjizi:
“Sve u Konavlima počinje u priči, a kako završava, do onoga je tko pripovijeda ili priču prati. Zaljubljenik u Konavle postaje se s riječima, čempresima i odrinama, lorcima i lempima, s mavasijom i kopsicom, pandišpanjem i mantalom. Konavle su granična zemlja Helade. Protezao se taj arhajski iskon daleko na sjever, ali je malo gdje to djetinjstvo našega europskog zavičaja i danas tako opipljivo u životu i priči kao u konavoskoj inzularnoj školjci nad kojom bdiju krilati zmajevi i bijele vile.”
Roman-mozaik Rječnik zaljubljenika u Konavle Vlaha Bogišića sastavljen je od stakalaca u kojima se zrcali svijet nevjerojatne ljepote i životne snage, ali i bremenite težine i tragike, karakterističnih za život na granici. Utemeljen na autorovu velikom enciklopedijskom, kulturnom i osobnom iskustvu, s literarnim pomakom, ovaj romaneskni prostor, od antike do današnjih vremena, naseljavaju znameniti i manje znameniti junaci. Kadma, Harmoniju, Frana Supila, Baltazara Bogišića, Nina Obradovića i Terezu Kesoviju zatječemo na istoj razini pripovjedne zbilje – jer Konavle su, kako to Rječnik zaljubljenika u Konavle zorno pokazuje, magični prostor u kojem je sve moguće.
Pridruži se!

Adventski program nakladničke kuće "Mala Zvona"
2024-12-09 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Nakladnička kuća Mala Zvona korisnicima knjižnice i široj zagrebačkoj publici predstavit će svoju biblioteku, s naglaskom na najnovije naslove. Među njima su, uz Dickensa, knjige Vlade Uroševića i Edwarda Morgana Forstera, ali i hrvatske spisateljice Sanje Lovrenčić.
Od Dickensovih fantastičnih tekstova čitatelji uglavnom poznaju samo Božićnu priču, no slavni je književnik ispisao brojne stranice priča o duhovima i sablastima. „Za čitanje u sumrak“ Charlesa Dickensa najnoviji je naslov u „Fantastičnoj knjižnici Malih zvona“ koja obiluje nesvakidašnjim i raznolikim knjigama nekih od najpoznatijih svjetskih autorica i autora.
Uz moderatoricu Sanju Lovrenčić, o naslovima će govoriti gosti Goran Čolakhodžić i Josip Čekolj.

Z/K/M/: U koga se uvrglo ovo dijete
2024-12-08 11:00 - 12:15, 2024-12-07 19:00 - 20:15 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Predstava za djecu
Autorica teksta: Éva Janikovszky
Redatelji: Mario Mirković, Ivan Đuričić, Grozdana Lajić
(Remake kultne dječje predstave ZKM-a iz 1983. godine, koju su prema tekstu Éve Janikovszky i u sklopu Učilišta ZKM-a bili napravili Zvjezdana Ladika i Ladislav Tulač)

GK Žar ptica: Princeza na zrnu graška
2024-12-08 11:00 - 11:45 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Dječak i djevojčica najbolji su prijatelji, igraju se stalno svega i svačega: gusara, vanzemaljaca, dinosaura, zubara i kauboja. A onda su jedne večeri izmislili priču o princu koji je tražio svoju princezu. Tražio je, obilazio sva poznata kraljevstva, ali nikako da je nađe. A onda se dogodilo nešto neobično – ona je sama došla k njemu. Pokucala mu na vrata. Princ se ubrzo zaljubio, do ušiju. Ali, mama kraljica i tata kralj za svog sina željeli su samo najbolje, pravu princezu i nijednu drugu. Kraljica se zato dosjetila poznatoj prevari ili bolje rečeno provjeri: stavit će zrno graška na dno kreveta, ispod sedamdeset šest, ma ne, devedeset sedam toplih mekanih perina. Ako princeza tri noći ne bude mogla spavati, onda će dokazati da je prava princeza. Dogodilo se to da naša princeza zaista tri noći nije mogla spavati, ali ne zato što je osjetljiva ili razdražljiva nego upravo suprotno – imala je pune ruke posla! Ona je pomagala, tješila, pospremala i nije imala vremena za spavanje.
Ništa u kraljevstvu njoj nije moglo promaknuti. Sve je vidjela i čula, doznala ili saznala. Kada je čula za novi porez koji kralj namjerava nametnuti podanicima, usprotivila se i smislila bolje rješenje. Kad je otkrila plašljivog princa kako se skriva od kraljevskog zubara, ohrabrila ga je i nagovorila da se suoči s plemenitim doktorom Gangrenom. Kad joj je na prozor sletjela bolesna ptičica, probdjela je cijelu noć pomažući joj i liječeći je. Kad je ugledala suze malog paža kojem nedostaje zavičaj, otkrila mu je kako da se razveseli i razvedri. I vjerujte, upravo po tome ćete prepoznati pravu princezu, što razbaca – to i pospremi, što zaprlja – to i očisti, što skuha – to i pojede!
Koliko je samo toga princ od nje naučio! A otkud jednoj maloj princezi tolika životna mudrost? Eh, to vam je jednostavno tako, prave princeze upravo se takve rađaju!
Maja Katić
Autor: Maja Katić i Dunja Fajdić
Režija: Maja Katić
Igraju: Bogdan Ilić, Dunja Fajdić

GSK Kerempuh: SOKRAT SE NE BOJI BITI ISMIJAN
2024-12-07 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta i redatelj: Zlatko Paković
U ovoj predstavi, čija je centralna tema pravo na satiru, pojavljuju se dva Sokrata – onaj kojeg znamo kao neusporedivu filozofsku figuru te Sokrat karakter iz Aristofanovih ˝Oblaka˝.
Izmjenjuju se prizori dvaju suprotnih žanrova, drame tragičnog mislioca osuđenog na smrt zbog vlastitog slobodoumlja i komedije koja ismijava filozofsko relativiziranje. Sve se to odvija u dinamičnom tempu i duhovitom tonu, britkom i nadasve satiričnom. Naime, poznato je kako je Sokrat toga doba bio omiljen kao duhovit mudrac, sklon trpkoj ironiji i vedrom humoru.
Prelazeći vješto iz jednog u drugi žanr, iz svijeta tragedije u svijet komedije, ova će predstava omogućiti usporedbu ta dva kazališna i životna principa. Istražit će se tako suštinska razlika između tragičkog i komičkog tipa poimanja svijeta i glumačkog predstavljanja, uz publiku koja će osjetiti svo bogatstvo razlika te uživati u doživljaju toga čina, u njihovoj brzoj smjeni, komičkog i tragičkog efekta.

Kostimografkinja: Danica Dedijer
Scenografkinja: Irena Kraljić
Autor glazbe: Nenad Kovačić i Mak Murtić
Koreograf: Branko Banković
Oblikovatelj svjetla: Martin Šatović
Inspicijentica: Mirela Tihava

Igraju:
Vilim Matula
Josip Brakus
Linda Begonja
Matija Šakoronja
Marko Makovičić
Karlo Mlinar
Josipa Anković
Jakov Zovko
Ozren Opačić
Tomislav Dunđer

Popusti na grupne posjete (10 i više osoba)
Prodaja na tel. 01/4833 645, 01/4833 646

Besplatne radionice za odrasle! Likovna radionica „Put prema školi“
2024-12-07 10:00 - 12:00 | ZAGREB
Likovna radionica „Put prema školi“
U blagdanskom ozračju, zajedno ćemo oživjeti drage uspomene iz školskih dana. Inspirirani vlastitim sjećanjima i maštom, polaznici će svoju kreativnost izraziti kroz tehniku akvarela. Pridružite nam se i doživite radost stvaranja!
Povodom predstojećih blagdana Hrvatski školski muzej u suradnji s Petrom Kovačić, mag. educ. art., u projektu ART ZA KVART, poziva vas da se prijavite na besplatne likovne radionice u programu “Ponovo u klupama sa Školskim”.
Prijave na email: idumbovic@hsmuzej.hr ili tel: 01 48 55 716 prijave za radionicu do petka 6. 12. do 14 sati.

GSK Kerempuh: DJEVOJKA ZA ZBOGOM
2024-12-06 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Neil Simon
Redatelj: Goran Kulenović
Čuveni američki dramatičar Neil Simon podjednako je često pisao kazališne drame i filmske scenarije, a Djevojka za zbogom (The Goodbye Girl) među najuspješnijim je ekranizacijama njegovog teksta. Jedna od najpametnijih i najživotnijih romantičnih komedija u povijesti filma, za koju je Richard Dreyfuss postao najmlađim dobitnikom ‘Oscara’ u kategoriji glavne muške uloge, donosi nam priču o čikaškom glumcu Elliotu Garfieldu koji dolazi u New York, na off-Broadway, igrati Richarda III. Spletom okolnosti prisiljen je dijeliti stan s bivšom plesačicom /samohranom majkom Paulom i njenom slatkom i pametnom desetogodišnjom kćerkom Lucy. Osim prisilnog zajedničkog suživota, velik je izazov za odnos Elliota i Paule njezin otpor prema ponovnom zaljubljivanju, izazvan upravo neuspješnim vezama s glumcima. Usput bizarna koncepcija Shakespeareovog djela Elliotovu veliku glumačku priliku vodi prema propasti, a niti Paulino prisilno obnavljanje plesačke karijere ne ide u puno boljem smjeru…
U adaptaciji i režiji Gorana Kulenovića (autora kultnih serija Bitange i princeze te Crno-bijeli svijet), te u virtuoznim glumačkim izvedbama Marka Makovičića i Sare Stanić, Djevojka za zbogom dinamična je studija karaktera, prepuna inteligentnog humora i duhovitog istraživanja urbanih neuroza, ali i stvarnih ljudskih emocija – mišljena da gledatelje iz dvorane isprati s velikim smiješkom na licu.
Autori adaptacije: Goran Kulenović i Sara Stanić
Autori prijevoda: Goran Kulenović, Kristina Kegljen, Sara Stanić
Autor glazbe: Enes Kulenović
Autor fotografija: Mak Vejzović
Rekviziterka i garderobijerka: Ana Rebrović
Majstor svjetla: Tomislav Sabljar
Majstor tona: Deni Ključarić/Damir Ključarić
IGRAJU:
Marko Makovičić
Sara Stanić
Zvonka Tomaš Brazzoduro
Popusti na grupne posjete (10 i više osoba)
Prodaja na tel. 01/4833 645, 01/4833 646

Predstavljanje 8. sveska časopisa “Fototxt” (Galerija Spot, 6. 12. 2024., 19 h)
2024-12-06 19:00 - 21:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na predstavljanje 8. sveska časopisa Fototxt u petak, 6. 12. 2024., u 19 sati u Galeriji Spot. Ovaj broj posvećen je djelovanju Željka Serdarevića i Darka Fritza u sklopu Studija Imitacija života te je tematski povezan s izložbom Dobri izgledi: Darko Fritz i Željko Serdarević na fotografijama Borisa Berca, Saše Burića, Paule Court, Borisa Cvjetanovića, Ozrena Drobnjaka, Rina Efendića, Zorana Filipovića, Ivana Posavca i Jane Štravsa, 1987.—1991., koja se održava u Galeriji Spot (15. 11. – 6. 12. 2024.).

Uz izbor fotografskih radova, u ovom broju bit će objavljeni tekstovi Leonide Kovač, Marka Goluba, Sandre Križić Roban, razgovor s Borisom Bercom te Serdarevićev zapis o fenomenu nezaboravljivosti fotografije. Na moderiranom razgovoru povodom predstavljanja časopisa, koji će voditi Sandra Križić Roban, sudjelovat će Željko Serdarević, Boris Berc i Martina Munivrana.
FOTOTXT je stručna periodička publikacija koja na šezdesetak stranica donosi tekstualne i vizualne materijale sa zadaćom istraživanja, interpretacije i kontekstualiziranja umjetničkih radova u mediju fotografije. Časopis uređuju kustosice Ureda za fotografiju Ivana Završki, Tena Starčević i Sara Mikelić.
Naslovna fotografija: Rino Efendić, 1988.

Z/K/M/ PREMIJERA: U koga se uvrglo ovo dijete
2024-12-06 19:00 - 20:15 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)

GSK Kerempuh: PLJUSKA
2024-12-05 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

Studio EXIT: MASKE
2024-12-05 19:00 - 20:15 | Studio EXIT, Gundulićeva 37/1, Zagreb, 10000
Autorski tim:

Autor, redatelj i izvođač: Dražen Šivak
Dramaturgija: Patrik Gregurec, Karla Leko
Produkcija: Kazalište Grupa u koprodukciji s Dubrovačkim ljetnim igrama i u suradnji sa Scenom Ribnjak i Teatrom EXIT

O predstavi:
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.
Predstavi je 2024. godine na 34. Festivalu hrvatske drame Marulićevi dani dodijeljena Nagrada publike za najbolju predstavu (prosječna ocjena: 4,89), a Karla Leko i Patrik Gregurec dobili su Marula za dramaturgiju predstave.

🎄 BOŽIĆNI DOMJENAK ZA LJUBITELJE JEZIKA I FINE KAPLJICE🎄
2024-12-05 18:00 - 21:00 | diWine Club, Opatovina 29, Zagreb, 10000, Croatia (Local Name: Hrvatska)
Nakon uspješnog druženja u rujnu projekt Mr#ža poziva vas na predblagdansko druženje uz
VINSKU PRIČU I DEGUSTACIJU
🗓️ četvrtak, 5. 12. 2024.
⏰ 18:00 – 21:00
📍 diWine bar, Opatovina 29, Zagreb
Program večeri:
• piće dobrodošlice,
• vođena degustacija probranih vina 🍷,
• slane i slatke blagdanske grickalice 🥨,
• umr#žavanje u blagdanskom ozračju.
Kotizacija: 30 EUR
Prijave do: 3. 12. 2024. u 18:00
Rezervirajte svoje mjesto na: https://forms.gle/CRfcBJ7cPBG3hhLt7
Broj mjesta je ograničen
Dođite s nama zaključiti poslovnu godinu u ugodnom ambijentu, uz čašu dobrog vina i opušteno druženje s kolegama!

Održiva Ura: Konstrukcijska obnova
2024-12-05 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas na novo predavanje u Uraniji gdje ćemo obraditi temu konstrukcijske obnove zgrada.
Naši predavači, Juraj Pojatina i Zoran Šuša, predstavit će izazove i rješenja vezane uz konstrukcijsku obnovu zgrade u Ilici. Kroz ovaj konkretan projekt saznat ćete kako su se nosili s tehničkim i kreativnim izazovima obnove povijesnog objekta te kako osigurati dugotrajnu stabilnost i funkcionalnost zgrada.
Osim toga, predavanje će obogatiti predstavnici Pana Windows, koji će prezentirati svoja iskustva i inovativna rješenja u projektima obnove, uključujući moderne pristupe energetskoj učinkovitosti i održivom dizajnu.
O čemu ćemo razgovarati?

Ključni izazovi u konstrukcijskoj obnovi zgrada.
Primjeri dobre prakse na realnim projektima.
Inovativna rješenja koja donosi Pana Windows.
Važnost sinergije između konstrukcijskih zahvata i suvremenih tehnologija.

Ne propustite priliku da čujete priče iz prve ruke te se inspirirate za nove projekte i pristupe u obnovi urbanih prostora.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

SAJMOVI HRANE I ZDRAVOG ŽIVLJENJA
2024-12-05 10:00 - 2024-12-08 18:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
SAJMOVI HRANE I ZDRAVOG ŽIVLJENJA posvećeni su zdravoj prehrani, pčelarstvu, zdravom načinu života i duhovnom razvoju. Očekuje vas inspirativno iskustvo koje će osnažiti vaše tijelo i um.
Posjetite naše predivne paviljone prepune svježih i organskih namirnica, degustirajte ukusne zdrave obroke i otkrijte najnovije trendove u prehrani. Upoznajte stručnjake iz područja proizvodnje organske hrane, nutricionizma, pčelarstva, apiterapije, svijeta konoplje i holističkih metoda liječenja te saznajte kako oplemeniti svoj život.
Prijavite se na edukativne radionice, sudjelujte u kulinarskim demonstracijama i pronađite inspiraciju za zdravu i uravnoteženu prehranu. Osim toga, možete uživati u raznim aktivnostima kao što su nekonvencionalne, prirodne, duhovne i energetske metode, iscjeliteljski postupci, joga, meditacija, kristali, nakit od poludragog kamenja, astrologija, rubna područja znanosti i dr.
Ove godine po prvi put uvodimo Festival čokolade, kave i likera gdje će se promovirati najkvalitetniji proizvodi na bazi čokolade, kave i slastica.
Zajedno na put k boljem, sretnijem i zdravijem životu!
U zajedničkom terminu pozvani ste posjetiti i međunarodni sajam poljoprivrede, poljoopreme i mehanizacije CroAGRO 2024., koji je već pozicioniran kao nezaobilazno središnje nacionalno događanje u svijetu poljoprivrede.

CROAGRO
2024-12-05 10:00 - 2024-12-08 18:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Sve najbolje iz poljoprivrede otkrijte na sajmu CroAGRO, međunarodnom sajmu poljoprivrede, poljoopreme i mehanizacije, koji će se održati na Zagrebačkom velesajmu.
CroAGRO 2024 će ponovo okupiti najznačajnije brandove i tvrtke iz RH i inozemstva te prezentirati novitete i trendove iz svih segmenata poljoprivrede i prehrambene industrije.
Uz nezamjenjive susrete licem u lice, pregledajte i isprobajte najsuvremeniju poljoprivrednu mehanizaciju i opremu, strojeve i opremu za obradu, konzerviranje i skladištenje nakon berbe, nabavite i educirajte se o sjemenskom i sadnom materijalu, sredstvima za zaštitu bilja i podizanje prirodne plodnosti tla, obnovljivim izvorima energije u službi poljoprivrede te otkrijte inovacije iz precizne poljoprivrede.
Istovremeno će se održavati i SAJMOVI HRANE I ZDRAVOG ŽIVLJENJA – središnje nacionalno događanje na temu hrane, zdravog življenja te povratka prirodi i zdravim stilovima života.
